DAФNE

DAFNE aŭ DAΦNE estas elektron-pozitrona koliziigilo en INFN, Frascati, Italio. La nomo, elektita kun bona humuro, estas siglo por Double Annular ring For Nice Experiments (). Ĉar en multaj tiuj eksperimentoj temis pri fi-mezonoj, oni anstataŭigis literon F en la nomo de la koliziigilo per majuskla greka fio (Φ). La koliziigilo funkciis ekde 1999, koliziigante elektronojn kun pozitronoj kun energio de 1.02 GeV por krei fi-mezonojn. 85% de tiuj disfalas al kaonoj (K), kies fizikon esploras plimulto de eksperimentoj ĉe DAFNE.

Ĉe DAFNE estas kvin eksperimentoj:
 KLOE, aŭ K LOng Experiment, kiu studas rompojn de CP-simetrio en disfaloj de kaonoj. Ĝi okazas ekde 2000. Ĝi estas la plej granda el eksperimentoj ĉe DAFNE.
 FINUDA, aŭ FIsica NUcleare a DAFNE, studas la energiajn spektrojn de ne-mezonaj disfaloj de Λ-hipernukleoj, kiuj aperas kiam kaono kun negativa ŝargo (K−) kolizias kun maldika celo.
 DEAR, aŭ DAFNE Exotic Atoms Research experiment, trovas longojn de dissemo en atomoj, faritaj el kaono kaj protono aŭ deŭteriono.
 DAFNE Light Laboratory, kiu konsistas el 3 linioj de sinĥrotrona radiado el DAFNE, kaj la kvaro estas konstruata
 SIDDHARTA, aŭ SIlicon Drift Detectors for Hadronic Atom Research by Timing Application, celas pliprecizigi mezurojn de ikso-radiaj movoj en kaon-enhavaj atomoj, studataj en DEAR.

 Eksteraj ligiloj 
 La hejmpaĝo de akcelila sekcio de INFN laboratorio en Frascati.

Kategorio:Partikla fiziko
Kategorio:Laboratorioj
Kategorio:Scienco kaj teknologio en Italio